Diari Oficial de la Generalitat Valenciana


Sumari del DOGV 7564, del 06-07-2015 (2015/5937)

RESOLUCIÓ de 5 de juny de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 125/07-AIA Alpuente.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7564

Data del DOGV
:   06-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5937


Data del document
:   05-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alpuente
    * impacte ambiental

RESOLUCIÓ de 5 de juny de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 125/07-AIA Alpuente.  
 [2015/5937]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
  
Únic  
Publicar en el DOCV la declaració d'impacte ambiental corresponent a l'expedient 125/07-AIA Alpuente.  
  
«Declaració d'impacte ambiental  
Expedient: 125-2007-AIA.  
Títol: explotació avícola d'engreixament.  
Promotor: Ismael Herrero Rubio.  
Òrgan substantiu: Ajuntament d'Alpuente.  
Localització: parcel·les 273, 376 i 375 del polígon 27, partida Charco Negro d'Alpuente (València).  
  
Antecedents  
El 25 de maig de 2007 es rep en l'antiga Conselleria de Territori i Habitatge l'expedient de la Direcció Territorial de València per a la tramitació ambiental del projecte d'explotació avícola d'engreixament.  
  
Les parcel·les proposades per a ubicar l'actuació eren les parcel·les 373 i 376 del polígon 27 del municipi d'Alpuente.  
Com a resultat de l'informe de 17 de maig de 2013, del Servici d'Ordenació Territorial en què informa que la granja en la ubicació proposada està subjecta a risc d'inundació i que la ubicació és incompatible amb el PATRICOVA (Pla d'Acció Territorial de Caràcter Sectorial sobre Prevenció de Risc d'Inundació a la Comunitat Valenciana), se sol·licita al promotor alternatives a la ubicació de l'explotació.  
  
El 20 de juny de 2014 es rep en el Servici d'Avaluació d'Impacte Ambiental la documentació del projecte en què indica que la ubicació de la nau es trasllada a la parcel·la 375, no afectada per risc d'inundació.  
  
Descripció del projecte  
El projecte consistix en la realització de les actuacions necessàries per a establir una explotació d'engreixament de pollastres en les parcel·les 373, 375 i 376 de polígon 27 del municipi d'Alpuente (València).  
La nau s'ubicarà en la parcel·la 375, exempta de risc d'inundació i la construcció es desplaça respecte al llit existent en zona no afectada per risc d'inundabilitat i s'allunya del nucli urbà de La Almeza en compliment de la normativa municipal de distància superior a 250 metres. En este cas la distància seria de 315 metres.  
La nau on es realitzarà la criança tindrà 115x10 metres. Es construirà amb bloc ceràmic prefabricat. La coberta serà de teula àrab sobre forjat de biguetes prefabricades de formigó. En la zona sud de la parcel·la s'ubicarà el femer i la zona on es disposarà el contenidor de cadàvers.  
  
El fem serà retirat per a l'aprofitament posterior. No obstant això, i en previsió que puga hi haure un desfasament entre la retirada de la gallinassa i la venda comercial, es construirà un femer amb volum suficient per a emmagatzemar el fem d'un cicle de criança amb superfície de 10,50x10,50 i 4,50 metres d'altura. En la part més baixa de la solera s'ubicarà una basseta per a l'arreplegada dels lixiviats.  
Les aigües negres s'arreplegaran en fossa sèptica i seran posteriorment utilitzades com a adob per a camps.   
La capacitat productiva serà de 39.100 pollastres en cada cicle. Cada cicle d'engreixament tindrà una duració aproximada de 48 dies. Després de cada cicle productiu es netejarà la nau i posteriorment es desinfectarà.  
Es preveu la criança sobre llit de palla. L'excés d'humitat de les dejeccions s'eliminarà per evaporació.  
Els animals morts seran depositats en contenidors per tal que siguen retirats per una empresa autoritzada.  
Els recursos hídrics a emprar procedixen de pou. S'ha sol·licitat la connexió d'aigua davant de l'Ajuntament d'Alpuente.  
Tramitació administrativa  
El 25 de maig de 2007 es rep en el Servici d'Avaluació d'Impacte Ambiental l'expedient d'activitats qualificades a fi d'iniciar la tramitació ambiental del projecte.  
La informació pública del projecte modificat es va produir per mitjà de la publicació en el Butlletí Oficial de la Província de València del dia 16 de febrer de 2015 i exposició d'anunci en el tauler d'anuncis de l'ajuntament per un període de 30 dies. No consta la presentació d'al·legacions.  
Afeccions ambientals i legals.  
Xarxa natura 2000: LIC Sabinar de Alpuente.  
Zona de policia del barranc del Reguero.  
Sòl no urbanitzable comú.  
Consideracions ambientals  
La granja s'ubicarà en zona agrícola l'entorn de la qual està format per camps d'ametlers i vinyes. Dins de la parcel·la on s'ubicarà la granja hi ha prats fonamentalment i vegetació arbustiva formada per timó (Thymus sp), coscoll (Quercus coccifera), argilaga (Ulex parviflorus), etc.  
La vegetació potencial de la zona és el carrascar continental amb savina turífera i pi roig.  
A causa de les característiques de la vegetació, no s'espera impacte rellevant sobre esta.  
Entre les espècies de fauna de la zona es destaca l'esparver (Accipiter risus), rabosa (Vulpes vulpes), porc senglar (Sus scrofa), teuladí (Passer sp), etc.  
Com a espècies prioritàries, consultada la base de dades de biodiversitat de la Comunitat Valenciana, es detecta l'espècie apol·lo (Parnassius apollo) catalogada com a vulnerable en el catàleg valencià d'espècies de fauna amenaçades.  
No obstant la presència de l'espècie s'indica respecte a quadrícules 10x10 km. Consultada la base de dades, s'indica en la descripció de l'espècie: ?En la Comunitat Valenciana [...] cotes altes de La Yesa i Alpuente, [?].  
Hàbitat: exclusivament en zones altes de muntanya, prop de les cimes, en llocs aclarits sense cobertura arbòria. Els adults poden aparéixer en prats i valls a menor altitud, en busca de flors, però retornen a les zones més altes i és allí on s'efectuen les postes.  
A la Comunitat Valenciana, a partir de 1.360 m en el Maestrat i fins a 1.800 m en les vessants del Penyagolosa.-  
Atesa la cota a què se situa la granja (1.040 metres sobre el nivell del mar aproximadament) no s'esperen impactes directes sobre l'espècie si bé en els condicionants ambientals de la present declaració d'impacte es proposaran mesures preventives.  
L'impacte sobre la fauna es produirà sobretot en la fase d'obres, fase en què n'hi haurà un desplaçament. L'impacte serà temporal.  
  
Es destaca la presència del barranc del Reguero a menys de 1.000 metres de l'actuació i al nord una lloma amb vegetació forestal en què es destaquen les espècies Juniperus thurifera i Pinus halepensis.  
Quant a les característiques del terreny, la granja s'assentarà sobre un substrat format per cudols, graves i llims en la part nord de la parcel·la i arenoses i argiles en la part sud.  
Com a impactes més importants que poden produir-se en la fase de construcció cal destacar els derivats del moviment de terres i el trasbals de la maquinària d'obres (sorolls, pols en suspensió). Com a mesura correctora, a l'acabament de l'obra es retiraran els residus de construcció a abocador autoritzat i es procedirà a la restauració dels servicis afectats (camins d'accés).  
En la fase d'explotació no es considera que es generen impactes sobre les aigües atenent el disseny de l'explotació. Quant als sorolls, en l'exterior de l'explotació seran pràcticament nuls.  
La generació de pudors serà un dels impactes de més entitat. Es produiran per la descomposició de la matèria orgànica i per la descomposició de la urea. El manteniment de mesures adequades d'higiene així com el disseny òptim dels abeuradors per a evitar l'excés d'humitat, i el manteniment higiènic de les instal·lacions són les millors pràctiques per a evitar les pudors. La ventilació adequada o l'ús de jaç de palla contribuïxen a minonar-ne les emissions.  
  
El segon focus important d'olors són els animals morts. Estos seran retirats diàriament i depositats en contenidor estanc en lloc accessible per a l'arreplega per una empresa autoritzada.  
La distància de més de 300 metres de separació amb el nucli urbà de La Almeza s'espera que evite la incidència d'olors sobre el nucli de població.  
Respecte a la possible contaminació amb aigües pluvials, s'indica que els elements constructius formats per murs de 20 cm de grossària a base de bloc prefabricat de formigó impermeabilitzat en la cara interior amb lluïda de morter ric en ciment i solera composta per 15 cm de llast natural i una capa de 10 cm de grossària de formigó en massa amb producte impermeabilitzador garantiran l'absència de contaminació de les aigües.  
Quant al fem, per a evitar contaminacions, després de cada cicle productiu, serà retirat per un gestor o empresa autoritzada per a l'ús agrícola. Com a mesura preventiva es construirà un femer amb capacitat per a emmagatzemar 495 m³ de gallinassa, volum adequat per a emmagatzemar la producció d'un cicle de producció.  
Els residus s'emmagatzemaran sota coberta i se separaran els perillosos dels no perillosos. Els residus perillosos (olis, restes de medicaments, etc.) s'ubicaran en contenidor i seran arreplegats per una empresa autoritzada. Els residus no perillosos seran depositats en l'ecoparc municipal.  
L'impacte sobre el paisatge es considera irrellevant atés que les instal·lacions a construir seran semblants a les construccions de la zona.  
Sobre el medi cultural, cal indicar que en data de 21 de desembre de 2009 el Servici de Patrimoni Arquitectònic i Mediambiental va emetre un informe favorable vinculant que indicava els següents impactes sobre el patrimoni i les mesures correctores per a una granja a ubicar en les parcel·les 373, 375 i 376 del polígon 27 d'Alpuente:  
- - Murs de contenció: se n'han localitzat alguns en la zona estudiada, el projecte podria integrar-los, sense causar-los afecció i reposant els trams en què s'han perdut de manera que la funcionalitat perdure.  
  
- Camins: el que recorre la propietat de nord a sud és un camí públic i romandrà obert i en ús, sense que la instal·lació avícola ho interrompa.  
  
- Els corrals i la sénia queden fora de les parcel·les afectades.-  
Quant a l'afecció a Xarxa Natura 2000, es considera de validesa l'informe emés pel llavors Servici d'Ordenació Sostenible del Medi que indicava: ?L'actuació que tractem es troba dins de l'àmbit del LIC Sabinar de Alpuente, [...] en àrees agrícoles i en la zona de policia del barranc del Reguero, pel tipus d'actuació [?] es considera que s'hauria de prendre les mesures oportunes per a evitar qualsevol tipus d'abocament d'aigües i productes residuals al llit públic o subsòl.  
  
En la documentació aportada fa referència a l'aigua i l'energia utilitzada en la instal·lació però no aporta informació de com es realitza la connexió a la xarxa municipal de distribució [?].  
En referència al tancament perimetral, si se'n fa, hauria de complir-se el que establix el Decret 178/2005, de 18 de novembre, del Consell, pel qual s'establixen les condicions de tanques en el medi natural [?].  
Per a les noves tanques d'edificacions o construccions, o les renovacions, s'hauran de complir les condicions següents:  
  
Tanques de malla cinegètica: en este tipus de tanques tan sols és necessari que el tancament vaja acompanyat d'una tanca vegetal d'espècie autòctona. La part del tanca d'obra, si n'hi haguera, no podrà tindre una altura superior a 1,5 m i haurà de tindre una textura rugosa, així com un color neutre des del punt de vista paisatgístic amb què no resulte especialment cridaner, visible o inusual.-  
L'informe conclou: ?... pel tipus d'actuació i la ubicació de les instal·lacions, es considera que no és probable que es produïsquen afeccions negatives sobre els hàbitats i/o espècies del LIC si es té en compte les consideracions exposades anteriorment.-  
Respecte a la inundabilitat dels terrenys i la necessitat de respectar les zones inundables, el 12 de desembre de 2014 el Servici d'Ordenació Territorial emet un informe en què indica: ?Els terrenys on es pretén implantar l'actuació es localitzen en el polígon 27, parcel·les 373, 375 i 376 al sud de l'aldea de La Almeza, en el terme municipal d'Alpuente.  
  
El projecte d'edificació canvia la ubicació i planteja fer-se en la parcel·la 375, la qual està exempta de risc d'inundació.  
  
Per tot allò que s'ha exposat, la nova proposta d'explotació avícola ubicada en la parcel·la 375 del polígon 27, del terme municipal d'Alpuente no es troba afectada per risc d'inundació i és compatible amb les determinacions normatives del Pla d'Acció Territorial de Caràcter Sectorial sobre Prevenció del Risc d'Inundació a la Comunitat Valenciana.-  
  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu Reglament. Annex I.1h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que se li apliquen.  
  
3. L'article 15 del Decret 47/2015,de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot l'anterior formule la resolució següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, sempre que es desenrotlle d'acord amb les previsions de l'estudi d'impacte ambiental i els condicionants i modificacions establits a continuació, el projecte explotació avícola d'engreixament en les parcel·les 373, 375 i 376 del municipi d'Alpuente (València):  
  
1. Es compliran les mesures correctores de l'informe vinculant en matèria de protecció del patrimoni cultural valencià. En el transcurs de les obres es respectaran els preceptes establits en la Llei 4/1998, del Patrimoni Cultural Valencià.  
2. L'organisme gestor de les aigües del municipi emetrà un informe de suficiència de recursos i d'adequació del sistema de subministrament a la granja que haurà d'especificar-se.  
3. S'establirà un sistema de conducció de pluvials que impedisca que puguen entrar en contacte amb substàncies que puguen contaminar-les.  
4. El femer haurà de comptar amb algun tipus de coberta, fixa o no, que impedisca la mescla dels fems amb l'aigua de pluja.  
5. Les aigües residuals que es generen podran emmagatzemar-se en fossa estanca i impermeabilitzada que haurà de buidar-se regularment amb un camió cisterna. Estes aigües es gestionaran en una EDAR.  
6. El projecte tècnic haurà d'incorporar el plec de condicions establit en el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
Hauran de sol·licitar-se les autoritzacions que procedisca respecte a la ubicació de depòsits de propà a menys de 500 metres de sòl forestal.  
7. En el cas que siga possible es compliran les característiques dels tancaments del Decret 178/2005 sobre tanques en el medi natural.  
  
8. Previ a la concessió de les llicències o autoritzacions que procedisca, haurà d'obtindre's informe positiu de la Confederació Hidrogràfica del Xúquer, conselleria competent en ramaderia i tindre en compte l'adaptació al planejament del municipi de l'explotació prevista en la nova ubicació o altres aspectes que siga necessari revisar.  
9. Haurà de presentar-se un escrit que indique el gestor que es farà càrrec de la gallinassa i dels residus perillosos i que justifique que les dites empreses compten amb tots els permisos exigits en la legislació.  
  
10. Es respectarà la vegetació natural de prat de com a mínim part de les parcel·les incloses en el projecte com a salvaguarda de la zona d'alimentació d'adults de l'espècie P. apollo.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar esta declaració d'impacte ambiental en el DOCV de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
D'acord amb la disposició transitòria primera de la Llei 21/2013, de 9 de desembre, d'Avaluació Ambiental, la regulació de la vigència de les declaracions d'impacte ambiental establida en l'article 43 de la Llei 21/2013 és aplicable a esta declaració d'impacte ambiental.  
  
  
València, 12 de maig de 2015.- El director general d'Avaluació Ambiental i Territorial: Juan Giner Corell.»  
  
València, 5 de juny de 2015.- El director general d'Avaluació Ambiental i Territorial: Juan Giner Corell.